སྤེན་ཚེས་དོན་གཅོད་ཀྱི་ལས་དོན་ཁག་ཧུར་ཐག་གིས་སྒྲུབ་བསྡད་པ་ལས་བཀའ་ཤག་མཐུན་འགྱུར་དང་ལམ་སྟོན་གང་ཡང་གནང་མེད་པ་གསལ་བོ་རེད།ཨ་གཞུང་གི་འཛིན་སྐྱོང་གསར་བའི་འོག་རོགས་དངུལ་ཚང་མ་ཕྱིར་བསྡུའི་སྐབས་སུ།སྐལ་རྡོར་ནས་ཨ་གཞུང་ལ་དེ་སྔའི་རོགས་དངུལ་སྒང་ལ་སྒོར་ས་ཡ་གཉིས་མང་དུ་བཏང་སྟེ་འཆར་འབུལ་ཞུས་འདུག་ཀྱང་།དེ་དག་དོན་གཅོད་སྤེན་ཚེ་ལ་ཅི་ཡང་མ་བཤད་པར་གང་འཚམས་བཞག་འདུག་ཀྱང་།ཤར་གླིང་ཟླ་སྒྲོན་སྒེར་དངོས་ནས་ཨ་རི་ལ་ཡོང་བའི་སྐབས་ཤིག་ལ།སྐལ་རྡོར་གྱིས་བཤད་ན་དངུལ་ས་ཡ་གཉིས་སྔོན་མ་ལས་མང་བ་ཞུས་ཡོད་སྐོར་སྤེན་ཚེ་ལ་གཞི་ནས་བཤད་འདུགརོགས་དངུལ་དེའི་མཇུག་སྐྱོང་གི་ལས་ཀ་བྱེད་མཁན་དོན་གཅོད་རེད་དེ་དངུལ་གྱི་གྲངས་ཀ་ཙམ་ཡང་བཤད་མེད།དངུལ་ལ་ཐུག་སོང་ན་སྦས་ཀྱིན་ཡོད་པའི་ཟོལ་འདྲ་བོ་དང་།གསལ་བོ་མི་ལ་ཤོད་ཀྱིན་མེད་པའི་ཟོལ་འདྲ་བོ་ཅི་ཡིན་ནམ།མཚམས་རེ་བཤད་འདོད་མེད་ནའང་བཤད་དགོས་ཆགས་ན།བཤད་སྟངས་ཡང་ཐད་ཀར་མ་ཡིན་པ་ཟུར་ནས་བཤད་བསྡད་པའི་ཟོལ་འདྲ་བོ་མི་ལ་དོགས་པ་མང་པོ་རང་བཞིན་གྱིས་ཡོང་འཇུག་གིན་འདུག